2.Ar berr hag an hir skouarnegerien. Diouzh ar vojenn, erruet eo an Hanau eeped (an hir-skouarnegerien), war an enezenn en amzer ma oa Tuu Ko Iho ar roue. An Hanau momokoed (ar berr-skouarnegerien), ha diskennidi Hotu Matua, a voe souezhet o welet erruout ar bobl-se, hep maouez na roue, an  hir-skouarnegerien. En em staliañ a reas an hir-skournegerien war ledenez Poike (e kornog an enezenn). Kizellerien moai e oant, gouzout a raen staliañ anezho war an ahuoù (savennoù-sakr). Dre mo doa kemeret an diagentad war ar berr-skouarnegerien, goulenn a rejont dezho da teurel mein, o tont eus douar Poike, er mor evit kompezañ an douar. Met ne voe ket ket asantet gant ar berr-skouarnegerien. Neuze toullet e voe ur pezh mell touflez eus Te Hakarava betek Mahatua (war ledenez Poike), evit en em dispartiañ diouzh an  Hanau momoko (pe berr-skouarnegerien). Neuze leuniet e voe gant dafarioù helosk, evit lazhañ o chenoazerien. Skrapet a voe ur vaouez Hanau momoko, anvet Moko Pingei, gant un Hanau eepe. Bevañ a rae gantañ e Poike, hag e ouele evit he fobl. Un noz, mont a reas, hi, da welet an hanau momoko evit lavar dezho an dañjer. An deiz war-lerch hag diouzh he arhent, e voe taget an Hanau eepe dre souezhadenn, e-keit ma oant o kousket en ur choari an dro da Te hakavara dre an aod. Toalet e voe an Hanau eepe en touflez,  e-keit ma oa an tan e-barzh. Bez ez eus bet nemet 3 anezho o chom bev, 2 a voe peuliet hag an hini diwezhañ a voe laosket bev, bevañ hag dimeziñ a reas gant unan eus an Hanau momokoed, 1 bugel en devo. Mont a reas o diskennad da D/Tahai (er chornog). Met moai ebet ken a voe kizellet na staliet war an enezenn, aet da get e oa aet ar chouiziegezh-se, dre fazi an Hanau eepe.